Þetta kalla ég nú aldeilis dýrðlegan morgun.
Það er útlit fyrir að það verði aftur fullt hjá okkur í dag.
Það er allt á uppleið, elskan mín. Stórar öldur, stórar öldur.
Já, einmitt. Risastórar öldur velgengninnar skella á okkur.
Það mun gerast fyrr en varir, vittu bara til.
Sæl og blessuð. Hvaða gleðitíðindi færirðu mér?
Það er dauður náungi í herbergi 4.
Hvað meinarðu með því að það sé dauður náungi þar? Komdu inn.
Heyrði ég rétt? Var einhver myrtur? –Nei.
Ó, nei, John. Ég hef nú þegar mátt þola margar ára hremmingar
og sætti mig ekki við að búa á morðvettvangi.
Það var enginn myrtur, frú Rose.
Ég fór inn í herbergi 4 í því skyni að þrífa það
og það lá gamall maðu í rúminu sem virtist sofa.
Hann virtist samt hafa sofnað svefninum langa
án þess að hafa tékkað sig út og borgað.
Ég held að það sé aðeins of snemmt fyrir svona grín, Stevie.
Fyrirgefðu, varst það kannski þú sem gekkst fram á lík?
Hvernig leit þessi herramaður út? –Ég veit það ekki, hann var gamall.
Gamall eins og John? Eldgamall, kannski?
Ég sé ekki alveg hvaða máli það skiptir, Moira. Maðurinn er dáinn.
Hinir gestirnir mega ekki komast að því
að það sé lík í einu herbergjanna.
Oj, bara. Er lík í einu herbergjanna?
Ég vissi alltaf að það kæmi að því að hér yrði framið morð.
Ég ætla að pakka saman dótinu mínu.
Ég geri ráð fyrir að við ætlum að flytja.
Við ætlum ekki að pakka saman dótinu okkar.
Nú verða allir að róa sig. Það var enginn myrtur.
Gamli maðurinn í herbergi 4 lést í svefni og hann var aleinn.
Af hverju finnst mér sú tilhugsun jafnvel enn meira hrollvekjandi
en að hann hafi verið drepinn?
Vitum við hvernig andlát þessa manns bar að, Stevie?
Lít ég út eins og dánardómstjóri?
Ég held að þú viljir ekki fá svar við þessari spurningu.
Það er engu líkara en að það deyi einhver
í hvert sinn sem mótelið er uppbókað.
Það hefur bara gerst einu sinni. –Einmitt.
Þið Patrick sátuð sem sagt í bílnum hans í gærkvöldi
og þá hallaðirðu þér að honum og kysstir hann.
Hvað af þessu var það sem þú skildir ekki?
Vildi hann það? –Já.
Sagði hann við þig að hann hefði viljað þetta?
Láttu þig falla fram af brú.
Þú varst svo leiðinlegur í sambandi við að ég væri með Ted
en svo slummarðu upp í viðskiptafélaga þinn
um leið og hann gægist örlítið út úr skápnum.
Ég get bara sagt þér það að þetta er heilbrigðasta upphaf
á sambandi sem ég hef nokkurn tíma upplifað.
Það eina sem ég veit er að Patrick er algjört krútt, David.
Ekki klúðra þessu.
Ég er feginn að þið eruð ennþá hérna.
Við þurfum að nota herbergið ykkar í kvöld. Pakkið saman. –Nei.
Kemur ekki til greina.
Það er uppselt á mótelinu og við náum ekki
að færa líkið og sótthreinsa herbergi 4 í tæka tíð.
Mér varð óglatt við allt sem þú sagðir rétt í þessu.
Ég er sammála David. Við verðum að hætta að hugsa um þetta.
Sagði ég það?
Það er tilgangslaust að sóa tímanum í að hugsa um það sem gerðist.
Við höfum ekki áhyggjur af því sem gerðist, Moira.
Við verðum bara að finna lausn á ástandinu.
Fjölskyldan þarf að hjálpast að við að komast í gegnum þetta.
Af hverju geta nýju gestirnir ekki verið í herberginu ykkar?
Það tekur heilan dag bara að koma hárkollunum ofan í kassa.
Getið þið ímyndað ykkur það?
Ekkert ykkar hefur hlotið þjálfun til þess.
Þegar öllu er á botninn hvolft þurfum við þetta herbergi.
Hendið dótinu ykkar ofan í tösku
og svo komum við ykkur fyrir inni hjá okkur.
Sko, ég hef aldrei "hent" neinu ofan í tösku áður
og ég gæti því þurft góðan tíma til þess.
Ég ætla líka að gista einhvers staðar annars staðar. –Ég líka.
Hvar sem er annars staðar en hér.
Til dæmis í gömlu tjaldi við hliðina á þjóðveginum.
Þetta er nóg. Komið ykkur að verki.
Þið eigið mikið verk fyrir höndum.
Ég var búin að gera aðrar ráðstafanir
og get því ekki lagt neitt af mörkum varðandi mótelið í dag.
Mér finnst ömurlegt að fara svona frá þér, John.
Ég veit það, Moira. Þú átt mjög annríkt.
Ég vil að herbergið verði tilbúið eftir klukkustund.
Ég þarf að fá heila rúllu af efnalaugarplastpokum.
Nokkra hengilása líka.
Roland þekkir mann á skrifstofu dánardómstjóra.
Sagðirðu Roland frá þessu?
Já.
Ég hitti hann og hann spurði hvernig ég hefði það.
Það er ekki nógu gott, Stevie. –Það kom á mig fát.
Ég myndi ekki treysta Roland fyrir matprjónum, hvað þá líki.
Halló! –Halló.
Ætlarðu að tékka þig út?
Komið þið sæl og blessuð. Ég færi ykkur góðar fréttir.
Roland, eins og þú sérð er hr. Rose að tékka þennan mann út
og því væri gott að þú biðir aðeins með góðu fréttirnar.
Ég skil hvað þú meinar. Ég ætla samt að segja ykkur
í sambandi við "klósettið" sem dó inni á herbergi 4
að "píparinn" kemur eftir nokkra tíma.
Hann sagðist ætla að reyna að komast fyrr
en svo þurfti hann að gera aðra krufningu.
Klósetthremmingar.
Hvað sagði dánardómstjórinn?
Mínir menn ætla að koma hingað á milli klukkan fjögur og fimm.
Það er ekki nógu gott.
Það gengur ekki að gestirnir verði vitni að því
þegar líkið verður dregið héðan út.
Þá er líklega best að gestirnir haldi til á herbergjunum sínum.
Hvernig förum við að því?
Er hægt að læsa herbergjunum utan frá?
Við ætlum ekki að læsa gestina inni, Roland.
Það verður áreiðanlega allt í lagi með gestina, Johnny.
Ég sá fjölmörg lík þegar ég var gutti
og ég myndi nú segja að það hefði ræst ágætlega úr mér.
Alexis. –Hæ, Ted.
Var framið fjöldamorð á gæludýrum eða eitthvað slíkt?
Hvað er allt þetta sorgmædda fólk að gera hérna?
Allt þetta glaðlega fólk er komið til að sækja um gamla starfið þitt.
Ég er alveg nýhætt, Ted.
Það að þú skyldir hætta gefur út neikvæð skilaboð
en ég myndi segja að við höfum oft skemmt okkur alveg ágætlega
á meðan við unnum saman.
Það var oft mjög gaman hjá okkur. –Það var ekki það sem ég meinti.
Hvað er annars að frétta?
Mig langaði bara að þakka þér aftur
fyrir að hafa komið á útskriftar– athöfnina mína í gær.
Það var óvænt og skemmtileg ánægja. –Mín var ánægjan.
Gerðu svo vel. –Takk.
Ég þarf líka að spyrja þig að svolitlu.
Ég myndi gjarnan vilja svara spurningum þínum
en ég er bara svolítið upptekinn við að taka viðtöl við þetta fólk.
Já, auðvitað. Ég ætla bara að...
Ég vann hérna áður. Þetta var skrifborðið mitt.
Fyrst þú ert hérna væri líklega rétt
að þú værir með mér að taka viðtölin. –Já, ekkert mál.
Bara svo þið vitið það þá vinn ég hérna
en ég hef nákvæmlega engan áhuga á dýrum.
Þið hafið því mikið forskot.
Góða skemmtun.
Hæ. –Hæ.
Sumir hafa átt annríkt. –Já, það er satt.
Ég hef verið á fótum síðan klukkan fimm.
Ég gat ekki sofið. Ég hef verið að velta fyrir mér hinu og þessu.
Gærkvöldinu, til dæmis. –Sérðu eftir einhverju?
Hvað meinarðu? Hví skyldi ég sjá eftir því? –Ég veit það ekki.
Það er líklega bara vaninn að spyrja.
Nei, ég sé alls ekki eftir neinu.
Mér líður reyndar alveg prýðilega.
Eins og þungu fargi hafi verið af mér létt.
Þetta er samt allt nýtt fyrir mér og mikið sem ég þarf að melta.
Ég er með skemmtilega uppástungu.
Hvað segirðu um að ég gisti heima hjá þér í nótt?
Það gerðist svolítið á mótelinu og ég hef...
Fyrirgefðu, David.
Kannski talaði ég ekki nógu skýrt. Ég þarf að fara mér mun hægar
en að við gistum saman strax í kvöld.
Ég átti heldur ekki við neitt svoleiðis.
Ég tel mikilvægt að ég sé hreinskilinn um tilfinningar mínar.
Ég veit að þú ert reynslumikill á þessu sviði en ég...
Guð, nei. Ég er það reyndar en það var ekki það
sem ég var að gefa í skyn.
Sæl, frú Rose.
Ég ætla að fara með þetta þarna á bak við.
Við getum kannski talað betur um þetta seinna?
Já, þetta var bara einhver misskilningur.
Get ég aðstoðað þig?
Það er voðalega hljótt hérna, David. Er það góðs viti?
Ég hélt að þú hefðir svo mikið að gera í allan dag
og að þess vegna hefðirðu ekki getað hjálpað pabba
í sambandi við dauða... þetta þarna á mótelinu.
Það er allt uppbókað hjá mér. Þú ættir að sjá dagskrána mína.
Ég er bókstaflega að drukkna í fundahöldum og alls konar.
Hvað ertu að gera hérna?
Veistu hvað væri æðislegt? Te.
Við seljum ekki te.
Ég ætlaði reyndar að skreppa á kaffihúsið.
Ég get sótt te handa þér ef þú vilt.
Það er alveg óþarfi.
Það er þjóðráð. Takk, Peter.
Ég heiti reyndar Patrick. Eitthvað fleira?
Ekkert fleira handa mér, takk. Bara skonsuna. –Teið, áttu við.
Hví ekki? Takk fyrir.
Ég var í djúpum og mikilvægum samræðum við viðskiptafélaga minn.
Fyrirgefðu, David. Ég átti ekki í önnur hús að venda.
Þetta er líklega ekki neitt neitt en ég held að ég hafi drepið mann.
Ég er alveg ráðalaus, David.
Síðast þegar ég komst í svona mikið tilfinningalegt uppnám
var þegar ég lék lafði Makbeð um borð á skemmtiferðaskipi
frá Crystal Skies. Þemað var Shakespeare á sjónum.
Ég veit heldur ekki hvað er hægt að gera
því þú hefur ekki sagt mér frá því sem gerðist.
Te handa þér.
Karamellu–macchiato handa þér með sakkaríni og súkkulaði. –Takk.
Þú ert mjög fljótur í förum. –Takk.
Ég var ekki viss um skonsuna en ég keypti eina til öryggis.
Það er ekkert að því að leyfa sér eitthvað af og til.
Ég er næstum viss um að hann er hættur við mig nú þegar
svo það væri fínt ef þú...
Jæja þá, hvernig er best að byrja?
Í gærmorgun vaknaði ég með sól í hjarta.
Aðeins seinna, takk.
Ég vissi ekki hvað þessi dagur myndi bera í skauti sér.
Hraðspólaðu áfram.
Ég hitti eldri herramann fyrir framan herbergið hans
og hann bað mig um verkjatöflu. –Og?
Ég sagði honum að ég ætti ekki verkjatöflu.
Ég átti samt verkjatöflu.
Raunar átti ég fullt af sýnishornum í veskinu mínu.
Ég var nýkomin úr apótekinu og þau voru bara þarna í skál.
Ég neitaði manninum samt um töfluna
og það næsta sem gerðist var að hann dó.
Af hverju gafstu honum ekki bara pilluna?
Vegna þess, David, vegna þess að ég hef enn ekki sætt mig við
að þurfa að hamstra sýnishorn af ókeypis höfuðverkjapillum
og enn síður að játa það fyrir umheiminum.
Svona er líf mitt orðið, David.
Ég drap mann vegna ókeypis verkjalyfja.
Ertu viss um að pillan hefði bjargað lífi hans?
Dómstólar verða að skera úr um það. –Dómstólar?
Er ég þá orðinn meðsekur fyrst þú sagðir mér frá þessu?
Ég kom hingað til að þú róaðir mig niður.
Geturðu ímyndað þér þetta í fangelsi?
Má ég aðeins blanda mér í umræðuna?
Ég veit að það var ekki ætlunin að ég heyrði samtal ykkar
en þetta er lítið rými og röddin í þér er afar hljómmikil, frú Rose.
Ég get sagt með fullri vissu að þú hefur ekkert að óttast.
Það er fallega sagt væni minn en þetta er samt ekki rétti tíminn
fyrir svona vel meinandi sáttatillögur.
Samkvæmt lögum er þér óheimilt að gefa gestunum þínum lyf.
Þar sem þú gafst honum engin lyf
berðu í raun enga ábyrgð á dauða hans.
Þá vitum við það.
Guði sé lof að þú ert hérna, Pa... –Trick.
Patrick. Þú veist áreiðanlega að David gleymir sér stundum.
Já, ég veit það.
Það er þá best að ég komi mér aftur á vettvang glæpsins
sem ég átti engan þátt í að fremja.
Viltu að ég pakki þessu inn fyrir þig?
Ég borgaði alltof mikið fyrir brie–ost í síðustu viku
og við skulum bara segja að við höfum jafnað þetta út.
Ég held að það gangi ekki þannig fyrir sig.
Þetta var rétt hjá Alexis. Hann er algjört krútt.
Takk.
Sæl og blessuð. Við samstarfskona mín
ætluðum bara að athuga hvort þú nytir ekki dvalarinnar.
Það er nú eins og það er. –Það er stórfínt.
Ætluðuð þið að fara út á eftir eða vera hér á mótelinu?
Ég veit það ekki.
Ég ætlaði að reyna að fá son minn til að leggja sig.
Hann verður svo úrillur ef hann gerir það ekki.
Sonur minn er líka þannig.
Við vildum bara koma við og bjóða ykkur mæðginunum
á hamingjustundina í hótelmóttökunni
á milli klukkan fjögur og fimm.
Ætlið þið að bjóða syni mínum á hamingjustund?
Þetta var kannski ekki rétta orðalagið.
Við getum kallað þetta fjölskyldustund
ef þér líður betur við það. –Verða önnur börn þarna?
Ég held... –Nei.
Það er samt einn gestur hjá okkur núna sem vinnur í grjótnámu.
Hann kann áreiðanlega fjölmargar sögur.
Hvers konar krakki hefur ekki gaman af grjóti?
Kannski fær hann meira að segja að taka stein með sér heim.
Ég ætla að hugsa málið.
Það er reyndar skyldumæting. –Skyldumæting?
Aftur var þetta orðalag ekki við hæfi.
Það er ekki skyldumæting en þú verður sektuð ef þú mætir ekki
og þá þarftu hvort sem er að borga fyrir þetta. –Ha?
Ég kem aftur til þín á eftir og fylgi þér í móttökuna.
Í millitíðinni skaltu láta strákinn fara að sofa.
Passaðu bara að hann sé vaknaður og tilbúinn klukkan 15.55. –Takk.
Kærar þakkir. Við verðum svo í sambandi við þig.
Ég verð að viðurkenna það, Alexis
að mér fundust sumar spurningarnar þínar afar áhrifaríkar.
Mér fannst það ískyggilegt hversu margir voru tilbúnir
til að þiggja kokteil af ókunnugum. –Takk.
Hvern hefði grunað að Paul hefði ofnæmi fyrir köttum?
Gott að ég gat hjálpað.
Þetta verður allt öðruvísi hérna án þín.
Þú hafðir eitthvað sérstakt við þig
þótt ég komi ekki alveg auga á það hvað það var.
Takk. –Takk, sömuleiðis.
Þú ætlaðir að spyrja mig að einhverju þarna áðan.
Það gerðist svolítið frekar ógeðslegt á hótelinu.
Ég var að spá í hvort ég mætti gista heima hjá þér í kvöld.
Vanalega væri það ekkert vandamál
en ég er samt að fara á stefnumót í kvöld.
En gaman.
Má ég samt kannski koma með dótið mitt og bíða eða...
Málið er bara að mögulega þurfum við að nota íbúðina
á einhverjum tímapunkti. –Íbúð á einhverjum tímapunkti.
Guð minn góður. Fyrir kynlíf?
Ég veit ekki af hverju ég hélt að þú værir á lausu.
Ég hélt reyndar að ég hefði sagt þér frá því.
Hún heitir Heather. Konan með köttinn.
Konan sem var alltaf að biðja þig um að baða köttinn sinn.
Ég hélt að það hefðu bara verið svona óformlegt samband.
Það var það en svo breyttist það. –Já, það breyttist.
Þetta er gott hjá Heather. Hún er voðalega þyrst.
Ég ætti líklega að fara að koma mér.
Bíddu, Alexis.
Hvern myndir þú ráða af þeim sem við hittum í dag?
Mér leist vel á náungann með gleraugun.
Mér líka.
Eða náungann með graftabólurnar.
Stelpan með óhreina hárið í fléttum var líka mjög góð.
Það er að ýmsu að hyggja. Takk, Alexis.
Sagðirðu mömmu þinni frá okkur? –Nei.
Ég sagði Alexis frá okkur og hún hefur líklega sagt mömmu það.
Hlustaðu nú, David... –Nei, hlustaðu sjálfur.
Fyrirgefðu, ég ætlaði ekki að vera svona höstugur.
Ég veit hvernig þetta lítur út.
Sérstaklega í ljósi þess
að þú sagðist vilja að við færum okkur hægt.
Það að ég bað um að fá að gista hjá þér
snerist samt meira um það sem gerðist á...
Ég veit það núna. Mér þykir leitt að hafa strax gert ráð fyrir því
að þú vildir bara gista hjá mér til að sofa hjá mér eða eitthvað.
Nei, ástæðan var allt önnur. Það var út af líkinu...
Þegar þú kysstir mig leið mér eins og það væri í fyrsta skiptið.
Allar tilfinningarnar sem maður á að finna fyrir...
Ég fann fyrir þeim í gærkvöldi.
Ef við ætlum að vera hreinskilnir
var þetta líka eins og fyrsta skiptið hjá mér.
Það var það samt ekki, ég hef örugglega kysst þúsund manns
en samt engan sem mér þótti vænt um eða bar einhverja virðingu fyrir
eða sem mér hefur fundist vera indæll.
Að vissu leyti markaði þetta nýtt upphaf hjá okkur báðum.
Takk, David.
Bara svo þú vitir það þá ber ég líka virðingu fyrir þér
og finnst þú vera góð manneskja.
Ég sagði bara að þú værir indæll. –Ég veit það.
Þú þarft bara að segja að ég sé indæl manneskja.
Þú ert góð manneskja. –Þetta var ekki indælt.
Komið þið sæl og blessuð. Verið innilega velkomin.
Ég vona að þið njótið kanilsnúðanna og vodkans.
Okkur fannst tilvalið að hafa skandinavískar veitingar.
Þetta er frábært tækifæri fyrir gestina okkar til að kynnast.
Er einhver hér sem kemur annars staðar frá?
Það hlýtur reyndar að vera fyrst þið gistið öll hér.
Frank er hérna.
Frank sem vinnur í grjótnámunni.
Komstu með einhverja steina með þér handa krökkunum, Frank?
Nei, ég tók ekki neina steina með mér. –Enga steina?
Herramennirnir hérna úti þurfa nokkrar mínútur til viðbótar.
Ég vona að mótelið hafi...
Halló, öllsömul.
Þetta er nú aldeilis hafsjór af vongóðum andlitum.
Þetta er Moira, yndislega konan mín.
Við viljum fara út. –Út?
Vitanlega viljið þið það. Hvern langar ekki að fara út?
Það er samt líka mikilvægt að fagna því sem gerist innandyra.
Það er á svona stundum sem maður er minntur á
að maður sé enn á lífi.
Ekki láta ykkur detta í hug að taka lífinu sem sjálfsögðum hlut.
Einn daginn biður maður um bólgueyðandi
og þann næsta deyr maður í svefni.
Þú veður dálítið úr einu í annað, elskan mín.
Málið er að enginn veit sína ævina fyrr en öll er.
Ekki heldur hvort maður verður bendlaður við dauða
einhvers annars og svo hreinsaður af allri sök.
Skál í botn. Farið út og lifið lífinu.
Takk fyrir að verja þessari stund með okkur.
Vonandi nutuð þið veitinganna.
Jæja, gott fólk. Þið skuluð skilja drykkjarílátin eftir hérna inni.
Við erum ekki í Vegas.
Íslenskur texti: Berglind Anna Sigurðardóttir